
Proiect de
Decizie nr. …/2025 a Comitetului specializat în comerț privind condiții de concurență echitabile pentru o concurență deschisă și loială și dezvoltarea durabilă instituit prin Acordul comercial și de cooperare dintre Uniunea Europeană și Comunitatea Europeană a Energiei Atomice, pe de o parte, și Regatul Unit al Marii Britanii și Irlandei de Nord, pe de altă parte
din XXX 2025
de stabilire a unei liste de persoane care doresc și sunt în măsură să îndeplinească funcția de membri ai unui grup de experți în temeiul titlului XI din Acordul comercial și de cooperare
COMITETUL SPECIALIZAT ÎN COMERȚ PRIVIND CONDIȚII DE CONCURENȚĂ ECHITABILE PENTRU O CONCURENȚĂ DESCHISĂ ȘI LOIALĂ ȘI DEZVOLTAREA DURABILĂ,
având în vedere Acordul comercial și de cooperare dintre Uniunea Europeană și Comunitatea Europeană a Energiei Atomice, pe de o parte, și Regatul Unit al Marii Britanii și Irlandei de Nord, pe de altă parte[footnoteRef:1] (denumit în continuare „Acordul comercial și de cooperare”), în special articolul 409, [1: 	JO L 149, 30.4.2021, p. 10. ] 

întrucât:
1. În temeiul articolului 409 alineatul (3) din Acordul comercial și de cooperare, Comitetul specializat în comerț privind condiții de concurență echitabile pentru o concurență deschisă și loială și dezvoltarea durabilă trebuie să stabilească o listă cu cel puțin 15 persoane care doresc și sunt în măsură să îndeplinească funcția de membri ai grupului de experți cu privire la aspectele care decurg din articolul 355 alineatul (3) și din titlul XI capitolele 6, 7 și 8 din Acordul comercial și de cooperare.
Fiecare parte trebuie să numească cel puțin cinci persoane pe lista de membri ai grupului de experți. De asemenea, părțile trebuie să numească cel puțin cinci persoane care nu sunt resortisanți ai niciuneia dintre părți și care sunt dispuse și capabile să exercite funcția de președinte al unui grup de experți. 
Comitetul specializat în comerț privind condiții de concurență echitabile pentru o concurență deschisă și loială și dezvoltarea durabilă trebuie să asigure menținerea la zi a listei și menținerea numărului de experți la cel puțin 15. 
În conformitate cu articolul 409 alineatul (4) din Acordul comercial și de cooperare, experții propuși ca membri ai grupului de experți trebuie să aibă cunoștințe de specialitate sau expertiză în dreptul muncii sau al mediului, în alte aspecte abordate în capitolul sau capitolele relevante sau în soluționarea litigiilor care decurg din acorduri internaționale.
În conformitate cu articolul 409 alineatul (4) din Acordul comercial și de cooperare, experții propuși ca membri ai grupului de experți trebuie să își exercite funcția în nume propriu și să nu accepte instrucțiuni din partea niciunei organizații și a niciunui guvern în ceea ce privește aspectele legate de litigiu. Aceștia nu trebuie să fie afiliați niciuneia dintre părți și nu trebuie să primească instrucțiuni din partea niciuneia dintre ele și nu pot fi persoane care au statut de membri, funcționari sau alți agenți ai instituțiilor Uniunii, ai autorităților publice ale unui stat membru sau ai guvernului Regatului Unit. 
Pe baza propunerilor Uniunii și ale Regatului Unit, este oportun ca Comitetul specializat în comerț privind condiții de concurență echitabile pentru o concurență deschisă și loială și dezvoltarea durabilă să convină asupra celor două subliste pentru funcția de membru al grupului de experți și asupra sublistei pentru funcția de președinte al grupului de experți, 
ADOPTĂ PREZENTA DECIZIE:
Articolul 1
Lista de persoane care doresc și sunt în măsură să îndeplinească funcția de membri ai grupului de experți în temeiul articolului 409 din Acordul comercial și de cooperare dintre Uniunea Europeană și Comunitatea Europeană a Energiei Atomice, pe de o parte, și Regatul Unit al Marii Britanii și Irlandei de Nord, pe de altă parte, este prezentată în anexă. 
Articolul 2
Prezenta decizie intră în vigoare în ziua următoarea datei adoptării. 

Pentru Comitetul specializat în comerț privind condiții de concurență echitabile pentru o concurență deschisă și loială și dezvoltarea durabilă
Copreședinții

ANEXĂ
0. Sublista de persoane stabilită pe baza propunerilor Uniunii: 
Giovanna ADINOLFI 
Irina BUGA
[bookmark: _Hlk117589670]Maria GAVOUNELI 
Ursula KRIEBAUM 
Peter-Tobias STOLL 
Geert VAN CALSTER
Sublista de persoane stabilită pe baza propunerilor Regatului Unit: 
Juliet BLANCH 
Hugh CHEETHAM 
Kathleen CLAUSSEN 
Patrick PEARSALL 
Janet WHITTAKER
Sublista de persoane care ar urma să îndeplinească funcția de președinte al grupului de experți:
Ujal BHATIA
Zachary DOUGLAS
Eduardo MOTTA
Penelope RIDINGS
Thomas COTTIER
Christine KADDOUS
Anne TREBILCOCK

 COMISIA   EUROPEANĂ   

Bruxelles, 23.2.2026    COM(2026) 89 final   ANNEX     ANEXĂ   la   Propunerea de DECIZIE A CONSILIULUI   privind poziția care trebuie adoptată, în numele Uniunii Europene, în cadrul  Comitetului specializat în comerț privind condiții de concurență echitabile pentru o  concurență deschisă și loială și dezvoltarea durabilă instituit prin Acordul comercial și  de c ooperare dintre Uniunea Europeană și Comunitatea Europeană a Energiei Atomice,  pe de o parte, și Regatul Unit al Marii Britanii și Irlandei de Nord, pe de altă parte, cu  privire la adoptarea unei decizii de stabilire a unei liste de persoane care doresc și   sunt  în măsură să îndeplinească funcția de membri ai grupului de experți instituit în temeiul  articolului 409 din Acordul comercial și de cooperare  


